גם אחרי שהתייצב, לראשונה מתחילת המלחמה, וענה לשאלות עיתונאים, שאלות רבות נותרו ללא מענה מצד ראש הממשלה בנימין נתניהו • שאלנו את קהילת תומכי "שקוף": מהם הנושאים שעדיין מחכים למוצא פיו?
מסיבת העיתונאים היחידה שכינס ראש הממשלה בנימין נתניהו, שבה התייצב לענות על שאלות של עיתונאים, הותירה שאלות רבות יותר ללא מענה מאלה שנענו. פנינו למו"לים של "שקוף", "העין השביעית" ו"המקום הכי חם בגיהנום" (קהילת התומכים שלנו) שישלחו לנו את השאלות הבוערות שלהם. והנה הן: דוד: הרמטכ"ל, ראש השב"כ, ראש אמ"ן, ראש המל"ל, שר החינוך, שר האוצר – הם כולם כבר לקחו אחריות למחדל, בזמן לחימה ובלי צורך בוועדות חקירה. האם ראש הממשלה אינו חש כנושא באחריות? בר: לאחר מיטוט שלטון חמאס, כיצד תמנע ממשלת ישראל מגופים אחרים של טרור שנמצאים בעזה, כמו הגיהאד האיסלאמי, לקחת את מושכות השלטון ולאחר כמה שנים להפוך לחמאס 2? דוד: אדוני ראש הממשלה, מה אתה חושב תהיה המורשת שלך? גיל: מהן שלוש הטעויות הגדולות ביותר שטעית בחייך? מור: אדוני ראש הממשלה, האם תוכל לשטוח את החזון שלך למדינת ישראל בעשור הקרוב? מהם האתגרים העומדים לפתחה של ישראל, לפי סדר החשיבות ואיך בכוונתך לטפל בכל אתגר, כולל מקורות המימון? ומי לדעתך הצוות שראוי להוביל את המדינה נוכח האתגרים הצפויים? אולג: מה מטרת המלחמה האמיתית? שלטון החמאס מתבסס על כ-60% תמיכה בבחירות האחרונות שנערכו. האם הולכים להרוג מיליון איש? ואם לא למה לשקר, למה לא להגיד מה המטרה האמיתית? ברוך: האם אתה מוכן כמו החיילים להקריב את עצמך למען המדינה, או להקריב את המדינה עבורך? זו שאלה רטורית כמובן. איילת: האם תזכה אותנו אי פעם בנאום סליחה טוב כזה, בו אתה מודה במיליון הטעויות שלך, בדרך המושחתת שבחרת ובהפקרת מדינת ישראל ואזרחיה? דרור: במדינות דמוקרטיות ראשי מדינה לוקחים אחריות על כישלונותיהם ומתפטרים. מתי אתה מתפטר? דניאל: האם קיימת שיחה עם ראש המודיעין המצרי כ-10 ימים לפני ה-7 באוקטובר? כפי שהוא עצמו אמר, ודווח ברשתות זרות. עידית: מדוע אינך מתפטר כעת? חיים: אנחנו במלחמה אז מדוע הממשלה מאפשרת לחלק מהעיתונות הישראלית להכפיש ולבזות את ממשלת ישראל ומוסדותיה בעת שכזו? איפה הצנזורה לשעת חירום? רחל: אומרים שלחמאס לא אכפת שייהרגו 20 אלף אזרחים עזתיים ויותר. האם לך אכפת כמה חיילים ייהרגו בפלישה קרקעית, והאם אינך רואה דימיון מטריד בין צה"ל הבלתי מנוצח לכאורה לצבא הרוסי המהולל שכשל רק לאחרונה באוקראינה? כי זו אותה טקטיקה שמאחדת את שני הצבאות. חדוה: מה עוד צריך לקרות כדי שתקים ממשלת חירום מתפקדת לזמן המלחמה והמשבר הכלכלי, ואתה תודיע שמכתב התפטרותך כבר מוכן ליום שאחרי המלחמה? רובי: איך מרגיש מבחינתך להיות ראש הממשלה הראשון והיחיד בעולם המערבי הנאשם בעבירות פליליות חמורות? האם היית מעסיק מנכ"ל נאשם בפלילים בעסק שלך? מה בדיוק היה השיקול שלך שהחלטת למנות את בן גביר לשר לביטחון לאומי? מה עבר לך בראש כשהחלטת לתת את המשרד הממשלתי לאדם שהוא עצמו סיכון בטחוני? איך נראה לך לגיטימי לתת לסמוטריץ את תיק האוצר? איך זה מרגיש לדעת שהפכת אותנו למדינה עם שיעור העניים הכי גדול בפער בקרב מדינות ה-OECD? איך זה מרגיש להיות ראש ממשלה עם משרדים מומצאים, חסרי תועלת וערך, שהם בזבוז מזעזע של כספי ציבור? איך אתה מסביר את הנזק המטורף שהצלחת לחולל כאן תוך 10 חודשים? של מי האחריות על המדינה? אשר: אם מטרות המלחמה הן מיטוט שלטון החמאס בעזה, מהי תכנית היציאה ליום שלאחר המלחמה? אלון: מהו חזונך המדיני-ביטחוני עבור ישראל של שנת 2043, וכיצד פעלת בעבר ובכוונתך לפעול בעתיד על מנת לממשו? משה: האם אתה מתכוון להחזיר לקופת המדינה את כספי הגזל שחילקת ביד נדיבה לחרדים ולשותפים הקואליציוניים? ענבל: האם תסכים לעבור הערכה פסיכיאטרית רחבה? זהר: לאחר האסון ב-7.10, כשברור לך כי העם לא איתך, מדוע אתה ממשיך בהתנהלות פוליטית נכלולית כמו מינוי גל הירש, האיש הכי פחות מתאים לתפקיד החשוב ביותר היום? תפקיד שמחייב דיפלומטיות ורגישות שחסרים אצל הירש, כפי שהוכיחו כישלונותיו למכביר. מדוע אתה ממשיך להכניס אנשי יח"צ כמו ברדוגו לדיוני קבינט? מדוע לא פרסמת תמונה עם לוחמי סיירת מטכ"ל שמסרבים ללחוץ את ידך? יורם: מה מספר ההרוגים הצפוי בעקבות פלישה קרקעית לרצועת עזה? פרט את המספרים בצד הישראלי ובצד הפלסטיני. זאב: בהינתן שישראל תוכה בתוך שנה באסון אקלימי – האם היא ערוכה למלחמה בכל כך הרבה חזיתות? 